**LogoKonklusion på pædagogisk tilsyn**

*Konklusionen på det pædagogiske tilsyn i Hvidovre Kommune er udarbejdet på baggrund af:*

* *observationsbesøg, hvor den tilsynsførende pædagogiske konsulent har observeret dagtilbuddets pædagogiske praksis*
* *data om dagtilbuddet*
* *det skriftlige materiale, som dagtilbuddet har fremsendt*
* *tilsynssamtale*

*Alle ”udviklingspunkter” og ”fokusområder” i konklusionen er drøftet med dagtilbuddet på tilsynssamtalen.*

**Pædagogisk tilsyn i Lodsvej**

Dagtilbuddets navn: Børnehavehuset Lodsvej

Tilsynsførende pædagogisk konsulent: Ulla Kaasgaard

Dato for observationsbesøg: 27-09-2021

Dato for tilsynssamtale: 06-10-2021

Deltagere til tilsynssamtale: Leder Lisbeth Eicke, souschef Charlotte Berthelsen, bestyrelsesformand Signe Brogaard Kay. Pædagog skulle have deltaget, men var syg.

Antal børn indskrevet på tidspunkt for tilsyn: 48

Antal huse/matrikler: et hus

Medarbejdersammensætning: Pædagogtimer 67, pædagogmedhjælpertimer 97 (herunder vikarer + ekstra ansatte?), leder og souschef tilsammen 74 timer (de indgår i normeringen med ca 59timer)

Pædagog: 57 %

Pædagogmedhjælper: 43 %

*I Hvidovre Kommune er målsætningen, at 60 pct. af de pædagogiske medarbejdere har en pædagoguddannelse.*

Dato for seneste tilsyn: 2. april 2018

Dagtilbuddets fokus siden seneste tilsyn:

En mere fast struktur for formiddagen.

At alle voksne tænker børneperspektiv ind i kommunikation mellem barn/voksen

**Samlet vurdering**

Center for Børn og Familier vurderer, at Børnehavehuset Lodsvej lever op til dagtilbudsloven.

Dagtilbuddet har særligt sine styrker indenfor:

* Strukturen om formiddagen, hvor børnene er opdelt i grupper, og indholdet målrettes børnenes udviklingsniveau
* Et nært miljø med nærværende voksne, og hvor alle voksne kender alle børn
* Læringsmiljøet i garderoben, hvor der bliver givet tid til at understøtte børnene i selvhjulpenhed, motorisk øvelse, tid til dialog og nærvær, og anerkendelse.

Dagtilbuddet har udviklingspotentiale særligt indenfor:

* At de voksne skal blive mere bevidst om at se børnenes initiativer og agere på dem
* At de voksne i højere grad deltager mere aktivt, og mere bevidst i legene, særligt med henblik på at understøtte de børn, der har sværere ved at komme med i lege
* at udvikle på kommunikationen med børnene, så den bliver endnu mere anerkendende, og udviklende for børnenes emotionelle udvikling

**Læringsmiljøer hele dagen**

*Kommunen skal føre tilsyn med at der arbejdes med læringsmiljøer hele dagen, jf. dagtilbudsloven. Et læringsmiljø er en kombination af processer, elementerne fra den styrkede pædagogiske læreplan, strukturer og børneperspektivet.*

**Processer (interaktioner og samspil mellem børn/voksen og børn/børn)**

Styrker:

* de voksne er nærværende i relationen
* de voksne har øjenkontakt med det enkelte barn, når de taler med og til barnet
* generelt er de voksne opmærksomme på børnene (trøst, smil, italesætte hvad børnene gør)
* de voksne anerkender børnene ved at rose dem, samt at give det enkelte barn plads og opmærksomhed i f.eks. samling.

Fokusområder:

* opmærksomhed på børn som har særlige behov, f.eks. at se på at alle børn er deltagende i samling og leg på legeplads
* at børnenes initiativer betones mere tydeligt og anvendes aktivt, f.eks. at den voksne ser børnenes små initiativer til leg på legepladsen og understøtter ved at gå med og udvikle legen.
* at de voksne udvider legen og deltager mere aktivt i legen, hvilket både kan være vokseninitierede og børneinitierede lege
* udvikle på den anerkendende tilgang til børnene med fokus på børnene emotionelle udvikling, f.eks. med fokus på at møde børnene i alle deres følelser og hjælpe dem med at forstå sig selv, og kunne sætte sig i en andens sted.

**Læreplanselementer (sammenhæng mellem pædagogisk intention og praksis)**

Styrker:

* I Lodsvejs læreplan er beskrevet, at ville understøtte selvhjulpenhed og vente på tur. De voksne motiverer, guider og støtter barnet. Det ses f.eks. i garderobe og i samlinger.
* De voksne italesætter, hvad barnet gør godt.
* Den strukturerede formiddag understøtter relationer mellem børnene, og kan målrettes børnenes udviklingstrin

Fokusområder:

* Udvide italesættelse af hvad barnet gør godt, til også at italesætte barnet selv, f.eks. ”hvor er det dejligt du hjælper til”.
* Bruge det mere strukturerede fra formiddagen til tiden efter frokost til at understøtte de børn, der kan have lidt svært ved at komme med i lege
* Videreudvikle på pædagogikken så den understøtter, at alle børn føler sig som en del af fællesskabet, og har glæde ved deres børnehaveliv.
* Gennemgå den nuværende læreplan for at sikre den kan anvendes som grundlag for evaluering, herunder at blive mere konkret under nogle af læreplanstemaerne.

**Strukturer (rammer om det der sker i den pædagogiske praksis)**

Styrker:

* Der er en klar struktur for formiddagen, som er tydelige for både børn og voksne. Børn og voksne ved hvad de skal, og falder naturligt ind i aktiviteterne og grupperne.
* På tider af dagen er der en klar rollefordeling, f.eks. i gruppeaktiviteterne om formiddagen, og den ”gule vest” rolle på legepladsen
* Der er tydelige legezoner indenfor, f.eks. en blød stol ved bøgerne, og et legobord.

Fokusområder:

* Udvikle på strukturen for hele dagen, ift. voksen- og børneinitierede aktiviteter, samt se om de skift børnene oplever i løbet af en dag giver mening. Herunder anvende de gode erfaringer fra formiddagens struktur.
* At de voksne på legepladsen som ikke er den gule vest, bliver mere deltagende og aktive i legen.
* Videre udvikling af legezoner, f.eks. at drøfte hvordan der skabes legezoner på legepladsen.

**Børneperspektiv (inddragelse af børnenes perspektiv)**

Styrker:

* Aldersopdelte grupper om formiddagen giver mulighed for at målrette indhold og form til udviklingszoner

Fokusområder:

* Øget inddragelse af børnenes initiativer/ideer
* At de voksne øver sig i at sætte sig i børnenes sted, f.eks. i kommunikationen mellem barn/voksen og valg af aktiviteter

**Kommunale fokusområder 2017-2021**

*Kommunen skal føre tilsyn med kommunalt prioriterede indsatsområder. I perioden 2017-2021 defineres disse af kommunens kvalitetsstrategi ”for Fremtiden”.*

**Sprog**

Styrker:

* Læsning er integreret i hverdagen, f.eks. i samling og før frokost.
* Der bliver samtalet ved bordene ved frokost og eftermiddagsmad.
* Brug af billeder, f.eks. til at sætte ord på hvilket humør barnet er i, og piktogrammer i garderobe med gå på toilet, vaske hænder, tage tøj på.

Fokusområder:

* Udvikle på at der understøttes samtaler med fem turtagninger, og samtaler mellem flere børn, f.eks. i de allerede anvendte situationer hvor der er fokus på samtale.
* Opmærksomhed på at alle voksne anvender et nuanceret sprog, f.eks. at bruge ord i stedet for den/det, og tænke i at alle slags ord er en del af en sætning.
* At støtte børnene i at sætte ord på følelser, forstå dem, og udtrykke dem
* Bruge legen mere aktivt til sprogligt læringsmiljø, f.eks. at de voksne leger mere med i længere tid, og udvider legen ved at bringe nye elementer til en leg.

**Forældresamarbejde**

Styrker:

* Alle voksne kender alle børn og forældre

Fokusområder:

* At gøre det mere tydeligt udadtil at alle voksne kender alle børn og forældre

**Aftaler om support og opfølgning**

Opfølgning ved næste tilsyn